एक ही खिड़की पर बिल जमा
सवाई माधोपुर|मानटाउन बिजलीकार्यालय में उपभोक्ताओं को बिजली के बिल जमा कराने के लिए असुविधाओं का सामना करना पड़ रहा है। यहां मात्र एक ही खिड़की है, जहां पर उपभोक्ताओं को बिल जमा कराने के लिए धक्का मुक्की करनी पड़ती है। सोमवार को यहां बिल जमा कराने आए उपभोक्ताओं को काफी परेशानी हुई।
कार्यालय की इस खिड़की पर बजरिया एवं कॉलानियों के उपभोक्ताओं के बिल जमा किए जाते हैं। यहां बिल जमा कराने के लिए आने वाले उपभोक्ताओं की लंबी कतार लग जाती है। सोमवार को यहां काफी उपभोक्ताओं को लंबे समय तक इंतजार करना पड़ा, जिससे उन्हें असुविधा हुई। खास बात है कि जहां उपभोक्ताओं की लाइन लगती है, वहां बिजली निगम के ट्रांसफार्मर, केबलों के गट्ठर एवं तार पड़े हुए हैं। ऐसे में कई उपभोक्ताओं को इन्हीं कबाड़ में खड़ा होकर लाइन में लगना पड़ता है। उपभोक्ताओं ने इस पर नाराजगी जताते हुए जेईएन से दूसरी खिड़की खुलवाकर बिल जमा करवाने की सुविधा का आग्रह किया, लेकिन सुबह नौ बजे से दोपहर एक बजे तक उपभोक्ताओं को एक ही खिड़की पर धक्का मुक्की करनी पड़ी।
उधर, बिजली कार्यालय के जेईएन केके शर्मा ने बताया कि हमारे पास जाे सुविधा है, उसी हिसाब से काम किया जाएगा। उपभोक्ताओं को परेशानी हो रही है तो हम क्या करेंw कबाड़ के सामानों को रखने की हमारे पास अन्य कोई जगह नहीं है।
सवाई माधोपुर. बिजलीका बिल जमा कराने के लिए लंबा इंतजार, परेशान होकर जमीन पर बैठी महिला।
सवाई माधोपुर. बिजलीके बिल जमा कराने के लिए अव्यवस्था।
hin_Deva hin_Deva hin_Deva hin_Deva hin_Deva hin_Deva